Ambasada Bosne i Hercegovine u Parizu
Ambasada Bosne i Hercegovine u Parizu (fr. Ambassade de Bosnie-Herzégovine à Paris) je diplomatsko predstavništvo Bosne i Hercegovine u Francuskoj. Ambasada se nalazi u francuskom glavnom gradu Parizu, u ulici Rue de Courcelles br.174 u 17-om pariskom arondismanu. Bosanskohercegovačka ambasada u Parizu, pored građana Bosne i Hercegovine koji se nalaze u Francuskoj, nerezidentno pokriva i Narodnu Demokratsku Republiku Alžir, Kneževinu Monako i Kneževinu Andoru. Pored ambasade, na istoj adresi djeluje i konzularno odjeljenje.